**ՀԻՄՆԱՎՈՐՈՒՄ**

**«2024 ԹՎԱԿԱՆԻ՝ ՏԵՔՍՏԻԼ ՈԼՈՐՏՈՒՄ ԿԱՅՈՒՆՈՒԹՅԱՆ ԶԱՐԳԱՑՄԱՆ ԳՈՐԾԸՆԹԱՑՆԵՐԻՆ ՊԵՏԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ» ՀՀ ԷԿՈՆՈՄԻԿԱՅԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

**1. Անհրաժեշտությունը**

 Միջոցառման անհրաժեշտությունը պայմանավորված է տեքստիլ արդյունաբերության ոլորտում տնտեսավարողների կողմից միջազգային հավաստագրման մեխանիզմներից օգտվելու և հավաստագրեր ստանալու գործընթացում առաջացող ծախսերի մեղմման, միջազգային սերտիֆիկատների ձեռք բերման գործընթացին հասանելիությունը ապահովելու անհրաժեշտությամբ:

**2. Ընթացիկ իրավիճակը և խնդիրները**

Տեքստիլ արդյունաբերության ոլորտի ուսումնասիրության ընթացքում (2021-2022 թթ․) մոտ 35 խոշոր արտադրողների հետ անցկացված հարցումների արդյունքներով, հայտնաբերված հիմնական խնդիրներից մեկն էր արտադրանքի միջազգային որակի չափանիշներին լիարժեք համապատասխանության բացակայությունը։ Չափանիշները բացի որակային բնույթից կարող են կրել նաև սոցիալական, բնապահպանական, նաև գենդերային բնույթ։ *Ստորև ներկայացված են մի քանի հավաստագրման մեխանիզմների օրինակներ․*

**Սոցիալական՝**

* Սոցիալական աուդիտ: SMETA, BSCI
* Սոցիալական հավաստագրում SA 8000․ հիմնված է միջազգայնորեն ընդունված պարկեշտ աշխատանքի, ներառյալ Declaration of Human Rights, ILO Conventions և ազգային օրենքներում զետեղված չափանիշների վրա։
* Առողջության և անվտանգության կառավարման համակարգ ISO 45001՝ աշխատանքի անվտանգության և առողջության կառավարման համակարգ է։ ISO 45001-ի նպատակը՝ աշխատանքի հետ կապված վնասվածքների և հիվանդությունների դեպքերի նվազեցումն է, ներառյալ ֆիզիկական և մտավոր առողջության խթանումն ու պահպանումը։
* WRAP: աշխարհում ամենամեծ անկախ սերտիֆիկացման ծրագիր է, որը վերաբերում է հագուստի, կոշկեղենի և կարված ապրանքների ոլորտներին: Այն սերտիֆիկացնում է արտադրական հաստատությունները WRAP- ի 12 սկզբունքների հիման վրա, որոնք ունեն սոցիալական ուղղվածություն:

**Բնապահպանական՝**

* ISO 14001 Շրջակա միջավայրի կառավարման համակարգ. Ստեղծված է՝ օժանդակելու կազմակերպություններին նվազագույնի հասցնել իրենց գործունեության հետևանքով առաջացող շրջակա միջավայրի վրա բացասական ազդեցությունը, համապատասխանել գործող օրենքներին, կանոնակարգերին և այլ բնապահպանական պահանջներին:
* ISO 50001 էներգիայի կառավարման համակարգ. Տրամադրում է էներգիայի օգտագործման բարելավմանն ուղղված գործնական ճանապարհներ՝ հեշտացնելով որակի և շրջակա միջավայրի կառավարման բարելավման նպատակով կազմակերպությունների կողմից էներգիայի կառավարման ինտեգրումը բիզնես գործընթացներում։

**Գենդերային՝**

* ԱՄԿ մասնակցային գենդերային աուդիտ գործիք (ILO Participatory Gender Audit tool)
* Կանանց զորացման 7 սկզբունքները, ՄԱԿ Կանայք (UN Women, Women empowernment principles) /Գենդերային ուղղորդման սկզբունքներ և գործիքներ։

Միջազգային հավաստագրման համակարգերին հասանելիության ապահովման նպատակով խորհրդատվական ծառայություններից օգտվելը և ոլորտի զարգացմանը նպատակով հավաստագրերի ձեռք բերման ծախսերը հավելյալ բեռ են թվում Հայաստանի Հանրապետությունում գործունեություն ծավալող տնտեսավարողների համար, ինչը խոչընդոտում է ոլորտի ճիշտ ուղղությամբ զարգացման գործընթացին։

**3. Տվյալ բնագավառում իրականացվող քաղաքականությունը**

Տվյալ բնագավառում իրականացվող քաղաքականությունն ուղղված է Հայաստանի տեքստիլ արդյունաբերության զարգացման խթանմանը, հայկական (տեղական) արտադրանքի որակի բարելավմանը միջազգային չափորոշիչներին համապատասխանելիության խրախուսմանը, նոր, ավելի գրավիչ շուկաներ մուտք գործելուն, ոլորտի մրցունակության բարձրացմանը։

**4. Առաջարկվող լուծումները**

Նախագծով առաջարկվում է Հայաստանի Հանրապետության էկոնոնոմիկայի նախարարի 2013 թվականի սեպտեմբերի 19-ի N562-Ն հրամանով հաստատված C(ՍԻ)13 «Մանածագործական արտադրատեսակների արտադրություն» և C(ՍԻ)14 «Հագուստի արտադրություն» դասակարգիչներով սահմանված տնտեսական գործունեության տեսակները ներառող ոլորտի տնտեսավարողներին աջակցության երկու ուղղություն. (ընդ որում՝ տնտեսավարողը կարող է օգտվել երկու ուղղություններից՝ մեկ ուղղության մասով ոչ քան մեկ անգամ)

* Ոլորտին հատուկ հավաստագրի ստացման **խորhրդատվական ծառայությունների աջակցության դեպքում․**

Փոխհատուցել ISO-ի կամ ոլորտին հատուկ այլ հավաստագրերի համար ստացված խորհրդատվական ծառայության ծախսերի 50%-ը, բայց ոչ ավել քան 1 500 000 դրամ, եթե առկա են հետևյալ բոլոր պայմանները՝

1. խորհրդատվական ծառայությունը մատուցվել է ՏՀԶԿ (OECD) երկրներում գրանցված կազմակերպության (այսուհետ՝ խորհրդատվական կազմակերպություն) կողմից,
2. խորհրդատվական կազմակերպության՝ 2024 թվանակի հունվարի 1-ին նախորդող տարվա շրջանառությունը եղել է ոչ պակաս, քան՝ 100 մլն դրամ, որը հավաստվում է N2 Հավելվածի կարգի 1-ին կետի 4-րդ ենթակետով սահմանված տեղեկանքի հիման վրա,
3. խորհրդատվական ծառայությունը մատուցվել է սույն հրամանը ուժի մեջ մտնելուց հետո մինչև 2024 թվականի նոյեմբերի 15-ն ընկած ժամանակահատվածում:
* Ոլորտին հատուկ **հավաստագրերի ձեռք բերման աջակցության դեպքում․**

Փոխհատուցում տրամադրել այն հավաստագրերի ձեռքբերման ծախսերի 50%-ի չափով, բայց ոչ ավել քան 1 000 000 ՀՀ դրամ, որոնք ձեռք են բերվել սույն հրամանը ուժի մեջ մտնելուց հետո մինչև 2024 թվականի նոյեմբերի 15-ն ընկած ժամանակահատվածում։ Սույն կետի իմաստով հավաստագրերը հետևյալն են․

1. ISO հավաստագիր,

 բ) CEN հավաստագիր,

* + 1. ECO հավաստագիր։

**5. Կարգավորման նպատակը և բնույթը**

Նախագծով առաջարկվող կարգավորումները նպատակ ունեն տեքստիլ ոլորտի տնտեսավարողներին հավաստագրի ստացման խորհրդատվական ծառայությունների և հավաստագրերի ստացման համար փոխհատուցմաn տրամադրմամբ՝ նպաստել հայկական (տեղական) արտադրանքի որակի բարելավմանը՝ ապահովելով հասանելիությունը միջազգային սերտիֆիկացման համակարգերին,խրախուսել հայ արտադրողին համապատասխանել միջազգային չափորոշիչներին, նպաստել նոր, ավելի գրավիչ շուկաներ մուտք գործելուն, նպաստել հայկական (տեղական) արտադրանքի հանդեպ սպառողի վստահության բարձրացմանը, նպաստել ոլորտի կայունության զարգացմանը։

**6. Նախագիծը մշակող մարմինը**

Նախագիծը մշակվել է ՀՀ էկոնոմիկայի նախարարության կողմից:

**7. Կապը ռազմավարական փաստաթղթերի հետ**

Նախագծի ընդունումը բխում է Հայաստանի Հանրապետության կառավարության 2023 թվականի փետրվարի 2-ի N 138-Լ որոշման («Հայաստանի տեքստիլ արդյունաբերության 2023-2026 թվականների զարգացման ծրագիրը և դրանից բխող գործողությունների ծրագիրը») N 2 Հավելվածի 5-րդ կետից:

**8. Ակնկալվող արդյունքը**:

Նախագիծը կնպաստի Հայաստանի Հանրապետության տարածքում գործող տեքստիլ արդյունաբերության ոլորտի արտահանման ծավալների աճին, արտահանման շուկայի դիվերսիֆիկացմանը, մրցունակ և որակյալ արտադրանքի ծավալների աճին, ոլորտում բիզնես գործընթացների բարելավմանը, միջազգային շուկաներում վստահության և ճանաչելության բարձրացմանը։

Միջոցառման իրականացման արդյունքում ակնկալվում է մրցունակ շուկաներ (ԵՄ երկրներ) արտահանման ծավալների աճ՝ մոտ 13%, միջազգային հավաստագրման ISO, CEN, ECO տեսակի մեխանիզմներից օգտված և բարձր չափորոշիչներին համապատասխանող կազմակերպությունների աճ՝ մոտ 20 ընկերություն, ինչպես նաև CEN հավաստագրում անցած ապրանքատեսակների աճ՝ մոտ 6 ապրանքատեսակ։